คือหนูอายุ14เคยเป็นแบบนี้มาแล้วครั้งนึงตอนปีที่แล้วทุกครั้งที่เป็นมันจะเป็นพร้อมกับเริมที่คางค่ะแล้วพอเริมหายไม่กี่วันที่เป็นก้อนๆก็หายตามค่ะ อยากทราบว่าเริมกับก้อนๆตรงใต้คางมันเกี่ยวข้องกันมั้ยคะหรือมาจากสาเหตุอื่น แล้วเริมหายขาดได้ไหมคะ *ก้อนตรงคางไม่ปวดค่ะเเต่เวลากดเจ็บนิดๆ ขอบค่ะคุณหนูไม่รู้จะทำยังไง
สวัสดีค่ะ ก้อนที่ใต้คางดังกล่าว อาจเป็น1.ต่อมน้ำเหลืองโตจะคลำได้ค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบ รวมถึงการเป็นเริมที่ปากดังกล่าว2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย3.ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่นก้อนไขมัน จะคลำได้แข็งกว่าซีสต์ ขยับได้เล็กน้อย กดไม่เจ็บ5. ก้อนของต่อมไทรอยด์ อาจเป็นก้อนเนื้องอกธรรมดาหรือก้อนมะเร็ง ก้อนจะขยับได้ตามการกลืน6. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วยหากก้อนที่คางเกิดขึ้นเฉพาะเวลาที่เริมที่ปากกำเริบ และหายไปเมื่ออาการของเริมหาย ก้อนดังกล่าวก็น่าจะเป็นต่อมน้ำเหลืองที่โตค่ะ ซึ่งไม่จำเป็นต้องทำอะไรสำหรับโรคเริมที่ปาก เมื่อเป็นแล้ว เชื้อจะอยู่ในร่างกายเราไปตลอดชีวิต ไม่สามารถกำจัดออกได้ เมื่อร่างกายอ่อนแอ เชื้อก็จะแบ่งตัวเพิ่มจำนวนและมาทำให้เกิดรอยโรคที่ปากค่ะ ดังนั้นการรักษาร่างกายให้แข็งแรงเสมอ ก็จะช่วยไม่ให้โรคเริมกำเริบค่ะ